hotchpotch/miracl-hf-unified huggingface dataset:
জ্যাক রুডল্‌ফ
জ্যাকোবাস আন্দ্রিজ জ্যাকুয়েস রুডল্‌ফ (; জন্ম: ৪ মে, ১৯৮১) ট্রান্সভাল প্রদেশের স্প্রিংস এলাকায় জন্মগ্রহণকারী দক্ষিণ আফ্রিকার প্রথিতযশা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে গ্ল্যামারগন ও টাইটান্সের পক্ষে খেলছেন জ্যাক রুডল্‌ফ।
প্রিটোরিয়ায় অবস্থিত জনপ্রিয় ও সুপরিচিত সরকারী আফ্রিকান্স হোয়ের সিউনস্কুলে অধ্যয়ন করেছেন তিনি।
২০০৩ সালে দক্ষিণ আফ্রিকার টেস্ট দলে খেলার জন্য মনোনীত হন। এরপূর্বে ২০০২ সালে সিডনিতে অনুষ্ঠিত নববর্ষের টেস্টে তাকে দলে অন্তর্ভুক্তির বিষয়ে বিতর্কের সূত্রপাত ঘটে। অ-শ্বেতাঙ্গদের কোটা প্রথাকে অস্বীকার করে তাকে দলে নেয়া হয়। পরবর্তীতে জাস্টিন অনটং তার স্থলাভিষিক্ত হয়েছিলেন। তবে, দল নির্বাচকমণ্ডলী ঘরোয়া ক্রিকেটে তার ক্রীড়াশৈলীর দিকে নজর রাখছিলেন।
বাংলাদেশের বিপক্ষে তার টেস্টে অভিষেক ঘটে। ঐ খেলায় তিনি ২২২* রানে অপরাজিত থাকেন যা তার প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ। ২০১৩ সাল পর্যন্ত এ সংগ্রহটি যেকোনো বামহাতি ব্যাটসম্যানের মধ্যে সর্বোচ্চ। এরফলে নিউজিল্যান্ডীয় হামিশ রাদারফোর্ডের ইংল্যান্ডের বিপক্ষে করা ১৭১ রানের রেকর্ডটি ম্লান হয়ে যায়। এ সময় তিনি বোয়েতা ডিপেনারের সাথে ৪২৯ রানের অপরাজিত জুটি গড়েন। চট্টগ্রাম টেস্টে এ জুটি তৃতীয় উইকেটে নতুন দক্ষিণ আফ্রিকান রেকর্ড সৃষ্টি করে ও অভিষেকে কোন ক্রিকেটারের সর্বোচ্চ সংগ্রহ।
ডিসেম্বর, ২০০৫ সালে স্বাগতিক অস্ট্রেলিয়ার বিপক্ষে পার্থ টেস্টে অপরাজিত ১০২* রান তুলে দলকে সমূহ পরাজয় থেকে ড্রয়ের দিকে নিয়ে যান। অক্টোবর, ২০১১ সালে সফরকারী অস্ট্রেলিয়ার বিপক্ষে দুই টেস্টের সিরিজে অংশ নেয়ার জন্য তাকে টেস্ট দলের সদস্য মনোনীত করা হয়েছিল।
ইয়র্কশায়ারের পক্ষে ৩ বছর মেয়াদে কোলপ্যাক ক্রিকেটার হিসেবে খেলার সুযোগ লাভের পর দক্ষিণ আফ্রিকার পক্ষে খেলতে অস্বীকৃতি জানান। তিনি মন্তব্য করেন যে, দক্ষিণ আফ্রিকার প্রতিনিধিত্ব আর করবেন না। তিনি আশাবাদী যে, বাসস্থানের সূত্র ধরে ইংল্যান্ডের প্রতিনিধিত্ব করবেন। সেলক্ষ্যে বাড়ী কেনার সিদ্ধান্তে উপনীত হন ও ইয়র্কশায়ারে স্থায়ীভাবে বসবাস করতে থাকেন।
২০০৩ সালে দক্ষিণ আফ্রিকান ক্রিকেট কর্তৃক বর্ষসেরা ক্রিকেটাররূপে মনোনীত হন তিনি।
ছিগাপ্পু রোজাক্কাল
ছিগাপ্পু রোজাক্কাল (লাল গোলাপগুচ্ছ) ১৯৭৮ সালের একটি তামিল ফিল্ম যেখানে কামাল হাসান এবং শ্রীদেবী মুখ্য চরিত্রে অভিনয় করেন । ফিল্মটির পরিচালনায় ছিলেন পি. ভারতীরাজা যিনি ফিল্মটির কাহিনীও লেখেন, যদিও ডায়লোগ লিখেছিলেন কে. ভাগ্যরাজ এবং এ ফিল্মে ইলাইয়ারাজার কম্পোজ করা হিট গান রয়েছে । ১৯৮০ সালে 'রেড রোজ' নামে এই চলচ্চিত্রটির হিন্দি সংস্করণ বের হয় যেখানে রাজেশ খান্না এবং পুনম ধিল্লোন কামাল ও শ্রীদেবীর চরিত্র পুনরায় ফুটিয়ে তোলেন।
দিলীপ (কামাল হাসান) একজন সফল শিল্পপতি। দিলীপের একটি নেগেটিভ দিক রয়েছে সেটা হল সে একজন মানসিকরোগী নারীবিদ্বেষী, সে সুন্দরী নারীদের সঙ্গে বন্ধুত্ব করে তাদের সঙ্গে নিজের বাসায় দৈহিক মিলন করে এবং এরপর হত্যা করে, এ সকল কার্যক্রম সে নিজেই গোপনে ভিডিও করে রাখার ব্যবস্থা করে এবং তার সৎ পিতার সঙ্গে ভিডিওগুলো দেখে, তার সৎ পিতাও তার মতই একজন মানসিকরোগী নারীবিদ্বেষী যে একদিন তার স্ত্রীকে অন্য এক ব্যক্তির সঙ্গে যৌনমিলন করার সময় দেখেফেলে এবং পরে তাকে মেরে ফেলে। দিলীপের হত্যাকৃত নারীদেরকে তার বাড়ীর সামনেই মাটিতে পুঁতা হয়।
দিলীপ একদিন শারদা (শ্রীদেবী) নামের একটি মেয়ের সঙ্গে পরিচিত হয় যে একটি শপিং মলের কর্মচারী। দিলীপ শারদার সঙ্গে বন্ধুত্ব করে এবং শারদা একজন রক্ষণশীল মহিলা হওয়ার কারণে দিলীপকে বিয়ের প্রস্তাব দেয়। দিলীপ শারদার সঙ্গে বিবাহ-বন্ধনে আবদ্ধ হয়ে যায় এবং তাদের রোমান্টিক জীবন সামনে এগুতে থাকে। হঠাৎ শারদা একদিন একটি রুমের দেওয়ালে লেখা খুঁজে পায় যেখানে তার স্বামীর অতীত সম্বন্ধে বিস্তারিত বর্ণনা আছে, সে জানতে পারে যে দিলীপ শৈশব কালে গরীব এবং গ্রাম্য ছেলে ছিল, তার মা তাকে দেখতে পারতনা, একদিন সে একটি কামুক মেয়ের পাল্লায় পড়ে এবং মেয়েটি তাকে ঘরে নিয়ে তার সামনে তার ব্লাউজ খুলে ব্রা দেখায় আর তার শরীর স্পর্শের আহ্বান জানায়, দিলীপ অস্বীকৃতি জানায় আর মেয়েটি তাকে জড়িয়ে ধরে, মেয়েটির বাবা-মা ঘটনাস্থলে এসে পড়ে, মেয়েটি দিলীপের দোষ দিয়ে তাকে মার খাওয়ায়, দিলীপ গ্রাম থেকে পালিয়ে যায় এবং শহরে পাড়ি জমায় এবং এভাবেই বর্তমানে সে নারীদেরকে ঘৃণা করে। শারদা তাদের বসবাসের দালানটির নীচতলার একটি রুমের দরজা খুলে দিলীপের পালক বাবার সামনে পড়ে যায়, সে দিলীপের যৌনমিলনের ভিডিও দেখছিল, শারদা তার ঐ রুমের দরজা আটকিয়ে দেয় এবং পালানোর চেষ্টা করে তবে দিলীপ সঙ্গে সঙ্গে অফিস থেকে এসে পড়ে, তবে সে তাকে কিছু বুঝতে দেয়না। দিলীপ খেয়াল করে যে তার পিতার কক্ষ আটকানো, সে দরজা খোলার পর জানতে পারে শারদা আটকিয়েছে। দিলীপ শারদাকে ধরার চেষ্টা করতে থাকে, শারদা চালাকি করে বাইরে আসতে সক্ষম হয়। দিলীপ শারদার পিছু নেয়, তবে তাকে ধরতে ব্যর্থ হয় আর পুলিশ দিলীপকে গ্রেফতার করে ফেলে, এরপর পুলিশ তার মানসিক রোগের চিকিৎসা করানোর পরে জেলে পুরে রাখে।এই ফিল্মে কেবল মাত্র দুটি গান আছে একটি 'ইন্দা মিনমিনিক্কু' যেটি বসুদেব এবং এস. জনকীর গাওয়া, গীতিকার কন্নদাস এবং আরেকটি 'নিনাইভো ওরু পারাভাই' যেটি অভিনেতা কামাল হাসান নিজে এবং এস. জনকী গেয়েছেন, এটির গীতিকার "বালি" । দুটো গানেরই সুরকার ইলাইয়ারাজা ।
অসমীয়া প্রতিদিন
অসমীয়া প্ৰতিদিন অসম থেকে প্রকাশিত একটি দৈনিক পত্রিকা। এটি ১৯৯৫ সালে প্রথম প্রকাশ পায়। এটির প্রতিষ্ঠাকালীন সম্পাদক ছিলেন অজিত কুমার ভূঞা। প্ৰথম কাৰ্য্যবাহী সম্পাদক পরাগ কুমার দাস। প্ৰাক্তন সম্পাদকগণ হলেন অদীপ কুমার ফুকন, মনজিত মহন্ত । বৰ্তমান মুখ্য সম্পাদক হচ্ছেন হাইদর হুছেইন, সম্পাদক নিত্য বরা আর কাৰ্যবাহী সম্পাদক সঞ্জীব কুমার ফুকন। এই পত্রিকাটি গরাকী জয়ন্ত বরুয়ার হৈ যতীন চৌধুরী প্ৰকাশ করে। জয়ন্ত বরুয়ার মালিকানাধীন এই কাগজের গোষ্ঠীটোর দ্বারা প্ৰকাশিত অন্য কাগজ ও ম্যাগাজিন হল: সাদিন,সাতসরী আর নন্দিনী। এই খবরের কাগজের চারটি সংস্করণ গুয়াহাটী, ডিব্ৰুগড়, উত্তর লখিমপুর আর বঙাইগাঁও থেকে একসাথে প্ৰকাশ পায়।
এই পত্রিকায় অসমকে কেন্দ্ৰ করে সমগ্ৰ উত্তর পূব ভারতের বিষয়, কিছু পরিমানে আন্তৰ্জাতিক সংবাদ, আলোকচিত্রাদি পরিবেশন করা হয়। এই পত্রিকার ইন্টারনেট সংস্করণ রয়েছে। পত্রিয়াতে সাধারণত ১২ পৃষ্ঠা সন্নিবিষ্ট থাকে, যার প্রত্যেক পৃষ্ঠা অনুসারে বার্তা প্রকাশের শ্রেণীকরণ করা হয়। পৃষ্ঠাসমূহ সাধারণত আঞ্চলিক খবর, সম্পাদকীয়, সাহিত্য, আন্তৰ্জাতিক খবর, খেলার-জগত ইত্যাদি দলে বিভক্ত থাকে।
নিউ অরলিন্স কেন্দ্রীয় ব্যবসাহিক জেলা
নিউ অরলিন্স কেন্দ্রীয় ব্যবসাহিক জেলা হল নিউ অরলিন্স শহরের মূল কেন্দ্র। এখানেই এই শহরের বেশির ভাগ ব্যবসাহিক প্রতিষ্ঠান রয়েছে।শহরটির সবচেয়ে বেশি কাজ-কর্ম এখানেই সম্পাদিত হয়।এটির শহরটির অর্থনীতির মূল চালিকা শক্তি।এই কেন্দ্রীয় ব্যবসাহিক জেলাটি মিসিসিপি নদীর তীরে অবস্থাত।
জোসেফ প্যাগেট সমাধি
জোসেফ প্যাগেট সমাধি ঢাকার খ্রিস্টান সমাধিক্ষেত্র, ঢাকায় অবস্থিত একটি পুরনো খ্রিস্টান সমাধি। এ সমাধিটি বাংলাদেশ প্রত্নতত্ত্ব অধিদপ্তরের পুরাকীর্তির তালিকাভুক্ত।
সমাধিস্থ জোসেফ প্যাগেট ১৭২৪ সালের ২৬ মার্চ মৃত্যুবরণ করেন। অতএব সমাধিটি প্রায় ৩০০ বছরের পুরাতন। এ কবরটি খ্রিস্টান কবরস্থানের সবচেয়ে পুরনো কবর।
তার পুরো নাম চ্যাপলিন রেভারেন্ড জোসেফ প্যাগেট (অথবা প্যাজেট)। তিনি কলকাতার মন্ত্রী ছিলেন। তিনি ২৬ বছর বয়সে মৃত্যুবরণ করেন।
সিটি অব লন্ডন
সিটি ওফ লন্ডন হল লন্ডন শহরের মূল বা কেন্দ্রীয় অংশ।এই অংশের আয়তন ।২০১১ সালের হিসাবে এখানে ৮,০৭২ জন বসবাস করেন।এটি ৫০ সালে রোমানরা নির্মাণ করেন।মূলত এখানে সেতু নির্মাণ এর পর সেতুকে কেন্দ্র করে সিটি ওফ লন্ডন গড়ে ওঠে।২০০ সালে সিটি ওফ লন্ডনকে মাটির পাচির দিয়ে ঘিরে ফেলা হয়ছিল শহরের অন্য অংশ থেকে পৃথক রাখতে।
প্রোটো-ইন্দো-ইউরোপীয় ধর্ম
প্রোটো-ইন্দো-ইউরোপীয় ধর্মকে সরাসরি নিরূপণ করা সম্ভব না হলেও ইন্দো-ইউরোপীয় জনগোষ্ঠীর উপাস্য দেবতা, ধর্মানুশীলন ও জনশ্রুতির মধ্যে সাদৃশ্যের ভিত্তিতে এই ধর্মমত পুনর্নির্মাণের চেষ্টা করা হয়েছে।
এই প্রকল্পিত পুনর্নির্মাণ তুলনামূলক পদ্ধতি দ্বারা ভাষাতত্ত্বের সাক্ষ্যপ্রমাণের ভিত্তিতে করা হয়েছে। চ্যালকোলিথিক (তাম্র-প্রস্তর) যুগের আদিম ইন্দো-ইউরোপীয় সংস্কৃতির সমকালীন কোন নির্দিষ্ট সংস্কৃতির হদিশ প্রত্নতাত্ত্বিক সাক্ষ্যের দ্বারা পাওয়া খুবই দুরূহ।
প্রোটো-ইন্দো-ইউরোপীয় দেবতাদের নামকরণ বিভিন্ন পন্ডিতের দ্বারা গৃহীত ভাষাতাত্ত্বিক প্রমাণের ভিত্তিতে করা হয়েছে।
'দেবতা' অর্থে "*deiwos" ছিলেন হিত্তিতে (Hittite) সিউস্ (sius); ল্যাটিনে (Latin) দিউস্ (deus); সংস্কৃতে (Sanskrit) দেব (deva); আবেস্তায় (Avestan) দেইব (daeva)[পরে, ফার্সিতে (Persian), দিভস্ (divs)]; ওয়েলসে (Welsh) দিউ (duw); আইরিশে (Irish) দিয়া (dia); লিথুয়ানিয়ান (Lithuanian) দিইভাস্ (Dievas);লাটভিয়ায় (Latvian) দিইভস্ (Dievs)।
নব্য আবেস্তা ও ঋগ্বেদ এর পরবর্তী পাঠ্যগুলিতে যথাক্রমে দেইব (daeva) ও অসুরদের (asura) অপদেবতায় রূপান্তর ঘটেছে। যদিও ঋগ্বেদ ও অন্যান্য বেদগুলির প্রাচীন পাঠ্যগুলিতে দেব (deva) ও অসুরদের (asura) কোন স্পষ্ট বিভাজন নেই; তাঁরা দুই বিপরীত গোষ্ঠী হলেও বেশ কয়েকবার সহযোগী হিসাবে কাজ করেছে।
অ্যাসিড রক
অ্যাসিড রক হল এক প্রকার সাইকেডেলিক রক সঙ্গীত , যা দীর্ঘ একক বাজনা, সামান্য লিরিক এবং গানে আখর বসিয়ে পরিবেশন করা হয়।
একে সাইকেডেলিক রক ব্যান্ডের সান ফ্রান্সিসকো সাউন্ড দ্বারা প্রভাবিত সঙ্গীতগুলিকেও নির্দেশ করা হয়। এগুলি উচ্চৈঃস্বরে দীর্ঘ সময়ের বাদ্য সহকারে বাজানো হয়ে থাকে।
আভারগাল
আভারগাল () ১৯৭৭ সালে মুক্তিপ্রাপ্ত একটি ফিল্ম যেটি পরিচালনা করেছিলেন কে. বলচন্দ আর কেন্দ্রীয় চরিত্রে ছিলেন কামাল হাসান, সুজাতা এবং রজনীকান্ত । নারীবাদ নিয়ে রচিত ফিল্মগুলোর মধ্যে আভারগাল একটি। বলচন্দ ১৯৭৯ সালে চলচ্চত্রটির তেলুগু ভার্সন মুক্তি দেন যার নাম ছিল 'ইদি কাথা কাদু'। ফিল্মের কাহিনীতে ত্রিভুজপ্রেম দেখায় যেখানে একটি নারী একজন পুরুষকে ভালোবাসে আর তার সাবেক স্বামী একসময় তাকে ঘৃণা করলেও তার সাথে পুনরায় সম্পর্ক স্থাপনে আগ্রহী ওঠে আর অপরদিকে নারীটির অফিসের এক সহকর্মী তার ভালোবাসা পেতে চায়।
অনু (সুজাতা) একজন হাসি-খুশী নারী যে বরণী (রবি কুমার) নামের একটি পুরুষের সঙ্গে প্রেম করে। তার জীবনে পরিবর্তন আসে যখন তার বাবার বদলী বম্বেতে হয়ে যায়। বরণী তার কোনো চিঠির জবাব দেয়না। অনুর পিতা অসুস্থ হয়ে পড়ে, তার অফিসের সহকর্মী রামানাথান (রজনীকান্ত) অনুকে বিয়ের প্রস্তাব দিলে অনু রাজী হয়ে যায়, বিয়ের পর অনু একটি পুত্রের জন্ম দেয়। রামানাথান অনুকে ঘৃণা করতে থাকলে অনু তার সঙ্গে সম্পর্ক ছিন্ন করে মাদ্রাজ চলে যায়, একটি চাকরী যোগাড় করে ফেলে যেখানে তার জনর্দন (কামাল হাসান) নামের এক বিপত্নীক পুরুষের সঙ্গে বন্ধুত্ব গড়ে ওঠে। হঠাৎ করে মাদ্রাজেই একদিন অনুর বরণীর সঙ্গে দেখা হয়ে যায়, অনু জানতে পারে তার কাছে কখনো চিঠি পৌঁছায়নি কারণ বরণীর মানসিক রোগী বোন সেগুলো ফেলে দিত, অনু পুনরায় বরণীর সঙ্গে প্রেমের সম্পর্ক গড়ে তোলে। একদিন অনু খেয়াল করে রামানাথানের পোস্টিং তাদেরই মাদ্রাজের অফিসের বস হিসেবে হয়েছে, সে অনুকে পুনরায় বিয়ের প্রস্তাব দেয় অপরদিকে জনর্দন অনুকে ভালবাসলেও সরাসরি বলতে পারেনা।
রাজবাড়ী সরকারি কলেজ
রাজবাড়ী সরকারি কলেজ বাংলাদেশের রাজবাড়ী জেলার সদর উপজেলায় অবস্থিত একটি সরকারি শিক্ষা প্রতিষ্ঠান। ১৯৬১ সালে প্রতিষ্ঠিত কলেজটি প্রায় ১৪ একর জমির উপর অবস্থিত। ১৯৮০ সালে এটি সরকারি করা হয়েছিল।
১৯৬১ সালের ২৩শে জুন কলেজের ভিত্তিপ্রস্তর স্থাপনের মধ্য দিয়ে কলেজটির যাত্রা শুরু হয়। বর্তমানে এর শিক্ষার্থী সংখ্যা প্রায় আট হাজার। এছাড়াও কলেজটিতে রয়েছে একটি লাইব্রেরি, ল্যাবরেটরি, মাল্টিমিডিয়া শ্রেণীকক্ষ। কলেজের ৪ একর জায়গা জুড়ে রয়েছে একটি পুকুর ও অন্য পাশে খেলার মাঠ। কলেজে মোট একাডেমিক ভবন রয়েছে ৪টি। এছাড়াও দুটি ছাত্রাবাস ও মসজিদ রয়েছে।
আলাইপায়ুদে
আলাইপায়ুদে (; "তরঙ্গ বাহিত হচ্ছে") ২০০০ সালে মুক্তিপ্রাপ্ত মণি রত্নম পরিচালিত একটি তামিল চলচ্চিত্র। মাধবন আর শালিনী অভিনীত এই চলচ্চিত্রে বিবাহিত জীবনের সমস্যার আলোকপাত করা হয়েছে। এই চলচ্চিত্রের সঙ্গীত পরিচালনায় ছিলেন এ. আর. রহমান।
চলচ্চিত্রটির অধিকাংশ দৃশ্যতেই কেন্দ্রীয় চরিত্র কার্তিকের (মাধবন) এবং শক্তির (শালিনী) অতীতের কাহিনী দেখায়। কার্তিক এবং শক্তি (শালিনী) তাদের একে অপরের পিতামাতার ইচ্ছার বিরুদ্ধে ভালোবাসার সম্পর্ক স্থাপন করে এবং বিয়ে করে। "আলাইপায়ুদে" চলচ্চিত্রবোদ্ধাদের দৃষ্টি কাড়তে সক্ষম হয় এবং সাধারণ মানুষের মনেও জায়গা করে নেয় এটির সুন্দর সঙ্গীত এবং ভালো কাহিনীর জন্যে। ২০০০ সালে তামিল বক্স অফিসে ব্যাপক হিট হয়েছিল আলাইপায়ুদে।
২০০১ সালে চলচ্চিত্রটি 'বার্লিন আন্তর্জাতিক চলচ্চিত্র উৎসব'-এ প্রিমিয়ার হয়। ভারতের বেশ কয়েকটি চলচ্চিত্র উৎসবে এই ছবি প্রদর্শনী হওয়া ছাড়াও বিশ্বের বেশ কয়েকটি দেশে এটির প্রদর্শনী হয়। চলচ্চত্রটি তেলুগু ভাষায় অনুবাদ করে 'সখী' নামে মুক্তি দেওয়া হয় এবং ২০০২ সালে আলাইপায়ুদের হিন্দি পুনর্নির্মাণ 'সাথিয়া' মুক্তি পায় যেটি পরিচালনা করেছিলেন মণি রত্নমের সাবেক সহকারী 'শাদ আলী' এবং ওখানে বিবেক ওবেরয় এবং রাণী মুখার্জী মাধবন এবং শালিনীর চরিত্রে পুনরায় অভিনয় করেন।
কার্তিক ভরদাজন (মাধবন) ইঞ্জিনিয়ারিং স্নাতক, সে তার কয়েকজন বন্ধুর সঙ্গে একটি সফটওয়্যার কম্পানী খুলেছে । কার্তিক একদিন তার এক বন্ধুর বিয়ের অনুষ্ঠানে শক্তি সেলভারাজ (শালিনী) নামের একটি মেয়েকে দেখে পছন্দ করে ফেলে, মেয়েটি মাদ্রাজ মেডিক্যাল কলেজে পড়ে । তারা লোকাল ট্রেনে প্রায়ই মুখোমুখি হয় এবং শক্তি একসময় কার্তিককে একটু একটু পছন্দ করা শুরু করে । কার্তিক তার পিতা-মাতাকে শক্তিদের বাসায় পাঠায় বিয়ে বিষয়ে আলাপ করার জন্য, তবে কার্তিকের মা-বাবার আচরণে শক্তির মা-বাবা ক্ষুব্ধ হয় এবং কার্তিকের মা-বাবা তাদের বাসা থেকে চলে যায় । শক্তি কেরালা চলে যায়, আলাদা থাকার সময় শক্তি ও কার্তিক অনুধাবন করতে পারে যে তারা একে অপরকে কতটা ভালোবাসে । কার্তিক এবং শালিনী গোপনে পরিবারের অমতে বিয়ে করে । তবে শক্তি এবং কার্তিকের মা-বাবারা এই বিয়ে সম্বন্ধে জেনে ফেলে আর তাদেরকে একে অপরকে বাসায় ঢুকতে মানা করে । কার্তিক-শালিনী আলাদা বসবাস করা শুরু করে, তবে তারা ধীরে ধীরে টের পেয়ে যায় যে সংসার চালানো কত কষ্টের । ফিল্মের কাহিনী এভাবে এগোতে থাকে , কার্তিক একসময় শক্তিকে পাত্তা না দেওয়া শুরু করে। শক্তি বড় ধরণের মানসিক আঘাত পায় আর একদিন রাস্তায় অন্যমনষ্ক হয়ে হাঁটার সময় দুর্ঘটনায় পতিত হয়ে হাসপাতালে ভর্তি হয়, কার্তিক হাসপাতালে যেয়ে তাকে তার ভালোবাসা প্রকাশ করে ।
দয়া রত্ননায়ক
দয়া রত্ননায়ক শ্রীলঙ্কার একজন অবসরপ্রাপ্ত জেনারেল যিনি ১ আগস্ট ২০১৩ থেকে ২১ ফেব্রুয়ারী ২০১৫ পর্যন্ত শ্রীলঙ্কার সেনাপ্রধান ছিলেন । দয়া ১৯৮১ সালে শ্রীলঙ্কা সেনাবাহিনীর হাল্কা পদাতিক রেজিমেন্টে কমিশন পেয়েছিলেন । দয়ার পরে ক্রিশান্ত ডি সিলভা সেনাপ্রধান হন।
দয়া কুরুনেগালার মালিয়াদেভা কলেজে পড়ালেখা করেন। কমিশন পাবার পর তিনি কমান্ডো কোর্স, পদাতিক বাহিনীর জুনিয়র কর্মকর্তাদের কোর্স, ব্যাটেলিয়ন সাপোর্ট অস্ত্র কোর্স, জুনিয়র কমান্ড ও সিনিয়র কমান্ড কোর্স (ভারত) সম্পন্ন করেন।
১৯৮০ সালে তিনি ক্যাডেট হিসেবে সেনাবাহিনীতে যোগ দেন, কমিশন লাভ করেন হাল্কা পদাতিক রেজিমেন্টে ১৯৮১ সালে। দয়া ৬ হাল্কা পদাতিক রেজিমেন্টের অধিনায়ক, ২৩ ডিভিশনের অধিনায়ক, সেনা পুনর্বাসন অধিদপ্তরের মহাপরিচালক, শ্রীলঙ্কা সামরিক একাডেমীর একটি ব্যাটেলিয়নের অধিনায়ক, সেনা মিডিয়ার পরিচালক (সেনা সদর), প্রতিরক্ষা মন্ত্রনালয়ে সেনামুখপাত্র হিসেবে দায়িত্ব পালন করেন। ২০১৩ এর ১ আগস্ট তিনি সেনাপ্রধান হিসেবে নিয়োগ পান।
এনসাইক্লোপিডিয়া লিব্রে
এনসাইক্লোপিডিয়া লিব্রা ইউনিভার্সাল একটি স্প্যানিশ ভাষার উইকি বিশ্বকোষ, ক্রিয়েটিভ কমন্স অ্যাট্রিবিউশন শেয়ার-আলাইক লাইসেন্সের ৩.০ অধীনে মুক্তি পায়। এটা মিডিয়াউইকি সফটওয়্যার ব্যবহার করে। এটা স্প্যানিশ উইকিপিডিয়ার একটি কাঁটাচামচ হিসাবে শুরু করে এর যাত্রা।
"স্প্যানিশ ভাষার উইকিপিডিয়ায়" যারা অবদান রেখেছে তারা একটি স্বাধীন প্রকল্প শুরু করার সিদ্ধান্ত নিয়েছিল। পরবর্তীতে সেই অবদানকারীদের দ্বারা এনসাইক্লোপিডিয়া লিব্রা প্রতিষ্ঠিত হয়েছিল। এডগার ইনিডি নেতৃত্বে তারা ২৬ ফেব্রুয়ারি ২০০২ তারিখে উইকিপিডিয়া ছাড়ে, এবং স্পেন ভাষা উইকিপিডিয়ার মুক্ত লাইসেন্স যুক্ত নিবন্ধের সঙ্গে "সেভিল বিশ্ববিদ্যালয়" কর্তৃক প্রদত্ত নতুন ওয়েবসাইট সৃষ্টি করেছিল।
এশিয়ান হকি চ্যাম্পিয়নস ট্রফি
এশিয়ান হকি চ্যাম্পিয়নস ট্রফি হল একটি বাৎসরিক হকি ক্রীড়া প্রতিযোগিতা, যা ২০১১ সালে এশিয়ান হকি ফেডারেশন কর্তৃক চালু হয়। এ প্রতিযোগিতার বৈশিষ্ট্য হল এতে এশিয়ান গেমসের শীর্ষে অবস্থান করা ছয়টি দল রাউন্ড রবিন পদ্ধতিতে প্রতিদ্বন্দ্বিতা করে। এশিয়ান হকি চ্যাম্পিয়নস ট্রফির সবচেয়ে সফল দল হল পাকিস্তান ও ভারত : পাকিস্তান এবং ভারত উভয়ে দুইবার করে শিরোপা জিতেছে।সর্বাধিক সফল দল
দলের উপস্থিতিদলের উপস্থিতি
শ্রীপুর মুক্তিযোদ্ধা রহমত আলী কলেজ
শ্রীপুর মুক্তিযোদ্ধা রহমত আলী কলেজ বা শ্রীপুর মুক্তিযোদ্ধা রহমত আলী সরকারি কলেজ বা শ্রীপুর মুক্তিযোদ্ধা রহমত আলী বিশ্ববিদ্যালয় কলেজ বাংলাদেশের গাজীপুর জেলার সদর উপজেলায় স্থাপিত একটি বিশ্ববিদ্যালয় কলেজ। শ্রীপুর উপজেলা সদর রেললাইন থেকে ২০০ গজ পূর্বদিকে কলেজটি অবস্থিত। এর পূর্বনাম শ্রীপুর বিশ্ববিদ্যালয় কলেজ।
১৯৬৮ সালে শ্রীপুর গ্রামে এলাকার কালু মণ্ডল স্থাপন করেন শ্রীপুর ডিগ্রী কলেজ। পরবর্তিতে এখানে জাতীয় বিশ্ববিদ্যালয়ের অধিনে সম্মান কোর্স চালু করা হয়। ২০০১ সালে কলেজটি গাজীপুর জেলায় প্রথম স্থান অধিকার করে। ২০১৬ সালের এপ্রিল মাসে কলেজটি সরকারীকৃত হয়। ২০১০ সালে শ্রীপুর ডিগ্রি কলেজ বিশ্ববিদ্যালয় কলেজে রূপান্তর হয়। স্থানীয় সংসদ সদস্য জনাব অ্যাড. রহমত আলীর প্রচেষ্টায় কলেজটিতে ৪টি বিষয়ে সম্মান কোর্স চালু করা হয়। বর্তমানে এখানে ১০টি বিষয়ে সম্মান কোর্স চালু আছে।
সুদীর্ঘ ৪৫ বছর পর ২০১৩ সালে কলেজটির নাম পরিবর্তন করে রাখা হয় মুক্তিযোদ্ধা রহমত আলী বিশ্ববিদ্যালয় কলেজ। গাজীপুর-৩ আসনের সংসদ সদস্য ও সাবেক প্রতিমন্ত্রী অ্যাডভোকেট রহমত আলীর নামে শ্রীপুর কলেজের নামকরণ হয়েছে। বর্তমানে এখানে প্রায় ৯০ জন শিক্ষক কর্মরত আছেন। বর্তমানে ভারপ্রাপ্ত অধ্যক্ষ হিসেবে দায়িত্ব পালন করছেন জনাব নূরুন্নবী আকন্দ।
উত্তর কোরিয়া জাতীয় মহিলা অনূর্ধ্ব-১৭ ফুটবল দল
উত্তর কোরিয়া জাতীয় মহিলা অনূর্ধ্ব-১৭ ফুটবল দল হল উত্তর কোরিয়ার একটি জাতীয় প্রমিলা ক্রীড়া দল যা আন্তর্জাতিক যুব মহিলা ফুটবলে উত্তর কোরিয়ার প্রতিনিধিত্ব করে। দলটি উত্তর কোরিয়া ফুটবল ফেডারেশন কর্তৃক নিয়ন্ত্রিত ও পরিচালিত হয়।২০১৬ ফিফা অনূর্ধ্ব-১৭ মহিলা বিশ্বকাপ এর জন্য ঘোষিত দল।
এইচ. ভি. হরডার্ন
ড. হার্বার্ট ভিভিয়ান রঞ্জী হরডার্ন (; জন্ম: ১০ ফেব্রুয়ারি, ১৮৮৩ - মৃত্যু: ১৭ জুন, ১৯৩৮) প্রথিতযশা অস্ট্রেলীয় আন্তর্জাতিক ক্রিকেটার ছিলেন। ১৯১১ থেকে ১৯১২ সময়কালে অস্ট্রেলিয়া ক্রিকেট দলের পক্ষে ৭ টেস্টে অংশগ্রহণ করেন তিনি। অস্ট্রেলিয়ার পক্ষে প্রথম বড় ধরনের লেগ স্পিনার ও গুগলি বোলার ছিলেন তিনি। কালো দেহিক গড়নের কারণে জনপ্রিয় ভারতীয় ও ইংরেজ ক্রিকেটার কে এস রঞ্জিতসিংজী’র নামানুসারে ‘রঞ্জী’ ডাকনামে পরিচিতি পান।
সম্ভ্রান্ত হরডার্ন পরিবারের সদস্য তিনি। নিউ সাউথ ওয়েলসের উত্তর সিডনি এলাকায় জন্মগ্রহণ করেন হরডার্ন। ডিসেম্বর, ১৯০৫ সালে প্রথম-শ্রেণীর ক্রিকেটে নিউ সাউথ ওয়েলস দলের সদস্যরূপে অভিষেক ঘটে তাঁর। কুইন্সল্যান্ডের বিপক্ষে প্রথম ইনিংসে ৮/৮১সহ খেলায় ১১ উইকেট দখল করেন তিনি। এরপর তিনি উচ্চ শিক্ষার্থে মার্কিন যুক্তরাষ্ট্র গমন করেন। পেন্সিল্‌ভেনিয়া বিশ্ববিদ্যালয়ে দন্ত বিষয়ে অধ্যয়নকালীন ১৯০৮ সালে ইংল্যান্ড ও ১৯০৮-০৯ মৌসুমে ফিলাডেলফিয়ান ক্রিকেট দলের সাথে জ্যামাইকা সফর করেন। ফিলাডেলফিয়ানের পক্ষে ১৭টি প্রথম-শ্রেণীর খেলায় অংশ নেন। আমেরিকায় অবস্থানকালেই গুগলিতে পারদর্শিতা লাভ করেন তিনি।
১৯১০ সালে অস্ট্রেলিয়ায় ফিরে আসেন ও ওয়ারেন বার্ডসলি’র নজর কাড়তে সমর্থ হন। তাঁকে দ্রুত রাজ্য ক্রিকেট দলের সদস্য মনোনীত করেন। ১৯১০-১১ মৌসুমে ছয় খেলায় তিনি ৪৩ উইকেট পান। ফলশ্রুতিতে অস্ট্রেলিয়ার দল নির্বাচকমণ্ডলীর দৃষ্টি আকর্ষণে সক্ষমতা দেখান ও বার্ডসলি’র নেতৃত্বের অনুসারী হন।
১৯১০-১১ মৌসুমে দক্ষিণ আফ্রিকার বিপক্ষে চার টেস্টের সিরিজে খেলার জন্য মনোনীত হন। তন্মধ্যে সিরিজের দুই টেস্টে অংশ নিয়ে ২১.০৭ গড়ে চৌদ্দ উইকেট পান। উল্লেখযোগ্য দিক ছিল অভিষেক টেস্টের দ্বিতীয় ইনিংসে পাঁচ উইকেট লাভ করা। পরের মৌসুমে ইংল্যান্ডের বিপক্ষে ২৪.৩৭ গড়ে ৩২ উইকেট তুলে নেন। ইংল্যান্ডের বিপক্ষে সিডনিতে অনুষ্ঠিত সিরিজের প্রথম টেস্টে তাঁর বোলিং পরিসংখ্যান ছিল ১২/১৩৫। তাঁর অনবদ্য বোলিংয়ে অস্ট্রেলিয়া সিরিজের একমাত্র জয় তুলে নেয়। জীবনের শেষ টেস্টও সিডনিতেই খেলেছেন। ঐ টেস্টে তিনি ১০/১৬১ পেয়েছিলেন। ঐ সময়ে তিনি তাঁর বোলিংয়ের জন্য বিশ্বের সেরা বোলাররূপে পরিচিত ছিলেন।
চিকিৎসা পেশাকে হরডার্ন অগ্রাধিকার দিয়েছিলেন। কিন্তু ১৯১২ সালে ইংল্যান্ড সফরে তাঁকে বিতর্কিতভাবে দল নির্বাচকমণ্ডলী অন্তর্ভুক্ত করেন। ফলশ্রুতিতে তাঁর ভবিষ্যৎ কর্মজীবনে অংশগ্রহণকে স্তিমিত করে তোলে। ১৯০৫ থেকে ১৯১৩ সময়কালে মাত্র ৩৫টি প্রথম-শ্রেণীর ক্রিকেটে অংশগ্রহণের সুযোগ ঘটে তাঁর।
৫৫ বছর বয়সে নিউ সাউথ ওয়েলসের ডার্লিংহার্স্টে তাঁর দেহাবসান ঘটে।
আলসিবিয়াদে ফাঞ্চুল্লো আ স্কলা
আলসিবিয়াদে ফাঞ্চুল্লো আ স্কলা () হল একটি ইতালীয় সংলাপ। এই সংলাপটির রচয়িতার নাম জানা যায় না। ১৬৫২ সালে এটি প্রকাশিত হয়েছিল। সংলাপটি কিছুটা প্লেটোনিক সংলাপের অনুকরণে রচিত। এটি সমকামী সডোমির (পায়ুকামিতা) সমর্থনে রচিত হয়। সংলাপটির পটভূমি প্রাচীন এথেন্স। এই সংলাপের শিক্ষক চরিত্রটিকে সক্রেটিসের আদলে উপস্থাপনা করা হয়েছে। তিনি তাঁর অন্যতম ছাত্র অ্যালসিবায়াডেসের সঙ্গে সম্পর্ক স্থাপন করতে চাইছিলেন। অ্যালসিবায়াডেস তাঁর প্রস্তাবে সম্মত হচ্ছিলেন না। তিনি অলংকারের প্রয়োগ ও সোফিস্ট্রির সকল প্রকার কৌশল গ্রহণ করে তাঁকে নিরস্ত করার চেষ্টা করছিলেন। তাঁর যুক্তি ছিল প্রকৃতি দেবী আমাদের যৌনাঙ্গগুলি দান করেছেন আমাদের নিজেদের উপভোগ করার জন্য। অন্য উপায়ে সেগুলি ব্যবহার করলে তাঁরই অপমান করা হয়। তিনি গ্রিক পুরাণ ও সংস্কৃতি থেকে উদাহরণ দেখান। সেই সঙ্গে সদোম ও গোমোরাহ গল্প-ভিত্তিক উদাহরণও প্রদর্শন করেন। এই সংলাপটি হল "বালকামী স্বপ্নের একটি বলপূর্বক যাত্রা এবং বিংশ শতাব্দীর পূর্বে লিখিত এই বিষয়ের উপর সর্বাপেক্ষা সৎ ও সর্বাপেক্ষা দ্ব্যর্থতামুক্ত রচনা।" এটিকে বলা হয় "প্রথম সমকামী উপন্যাস।"
বহু বছর এই সংলাপটির রচয়িতার নাম রহস্যাবৃত ছিল। প্রথম দিকে এই রচনাটি পিয়েত্রো আরেন্টিনোর রচনা হিসেবে চিহ্নিত করা হত। কিনতি ১৮৮৮ সালে একটি নিবন্ধে অ্যাকিলি নেরি এই রচনার লেখক হিসেবে অ্যান্টোনিও রোক্কো নামে এক স্বাধীনচেতা যাজক ও দার্শনিককে চিহ্নিত করেন। এই ব্যক্তি জিওভান বাত্তিস্তা লোরেনডান কর্তৃক প্রতিষ্ঠিত অ্যাকাডেমিয়া ডেজিল ইনকগনিটি নামক সংস্থার সদস্য ছিলেন।
এই রচনাটি নির্লজ্জভাবে স্পষ্টভাষায় রচিত। বলা হয়ে থাকে, "লাম্পট্যবাদী ধারার অনুরূপ বইগুলির পরিপ্রেক্ষিতে একটি সংশয়বাদী দার্শনিক ধারার মূল অর্থে এই শব্দটিকে ব্যবহার করে এটি বোঝা আবশ্যক।"
সেভিল বিশ্ববিদ্যালয়
সেভিল বিশ্ববিদ্যালয় (ইউনিভার্সিদাদ দি সেভিলা) সেভিল, স্পেন এর মধ্যে একটি বিশ্ববিদ্যালয়। এটি ১৫০৫ খ্রিস্টাব্দে "কলেজীয় সান্তা মারিয়া দে জেসুস" নামে প্রতিষ্ঠিত হয়। এর ৬৫,০০০ সংখ্যক বর্তমান ছাত্র ধারন ক্ষমতা আছে, এবং দেশের নির্বাচিত বিশ্ববিদ্যালয়ের মধ্যে অন্যতম।
সেভিল বিশ্ববিদ্যালয় এর প্রতিষ্ঠিত সময় ১৫ শতকের তারিখ বা সময়কাল দেয়া হয় যখন ক্যাথলিক মোনার্স (Catholic Monarchs) এলাকাটি মোর্স( Moors) থেকে উদ্ধার করে। এটা মূলত কলেজীয় দে সান্তা মারিয়া দে যীশু বলা হয়। ১৫০৫ খ্রিস্টাব্দে এটিকে একটি অনুশীলন বিশ্ববিদ্যালয় হিসাবে নিশ্চিত করা হয়। বর্তমানে বিশ্ববিদ্যালয়টি প্রযুক্তি ও বিজ্ঞান গবেষণার জন্য পরিচিত।
লাইব্রেরি প্রায় ৭৭৭,০০০ ভলিউম ধারন করে।
স্টিফেন এমেল
স্টিফেন এডাম এমেল (জন্ম মে ৮, ১৯৮১) হচ্ছেন একজন কানাডিয়ান অভিনেতা। তিনি সবচেয়ে পরিচিত টিভি সিরিজ এরোতে "ওলিভার কুইন" নামে চরিত্রে অভিনয় করে যেটি কমিক চরিত্র গ্রীন এরো এর উপর তৈরি। এছাড়াও টিনেজ মিউটান্ট নিঞ্জা টার্টলসঃ আউট অব শাডো এ "কেসি জোনস" চরিত্রে অভিনয়ের জন্য তিনি বিখ্যাত।
এমেল জন্মগ্রহণ করেন কানাডার ওন্টারিও এর টরেন্টো তে। তিনি "সান্দ্রা আন্নে(বলতে্‌") এবং "থমাস জে. এমেল" এর ছেলে। তিনি অভিনেতা "রবি এমেল" এর মামাতো ভাই। 
এমেল বিবাহ করেন অভিনেত্রী এবং মডেল "কাসান্দ্রা জিনকে" ২০১২ সালের ডিসেম্বরের ২৫ তারিখে ক্যারিবিয়ানে একটি ব্যাক্তিগত অনুষ্টানে, এবং দ্বিতীয়বার নিউ ওরলিনস্‌ এ ২০১৩ সালের ২৬শে মে তে। এই দম্পতির একটি মেয়ে আছে, মাবি, যে ২০১৩ সালে জন্মগ্রহণ করে।
বড় হওয়ার সময় এমেল বিভিন্ন স্থানীয় ক্রীড়া দলের ভক্ত ছিলেন যেমন "টরেন্টো মেপল লিফস","টরেন্টো রাপ্টোরস্"‌ এবং "টরেন্টো ব্লু জেইস্"‌। এছাড়াও "এলএ কিংস" এবং "এলএ রাইডার্স"। এখনো তিনি খেলার সাথে বেশ সম্পৃক্ত; মাঝেমধ্যে তিনি তাঁর ভক্তদের সাথে কৌতুক করেন যে "মেপল লিফস" এর খেলা বাদ দিয়ে বরং এরো দেখতে যখন দলটি কোন শক্ত প্রতিপক্ষের মুখোমুখি হয়।
এমেলকে "“কুইর এজ ফোলক্‌”"(২০০০) এর চতুর্থ সিজনে দেখা যায় যাতে তিনি লিবার্টি রাইডের প্রশিক্ষক হিসাবে দুইটি এপিসোডে অভিনয় করেন ২০০৪ সালে। এমেল "দান্তে’স কোব" নামের টেলিভিশন সিরিজের প্রথম সিজনে "এডাম" চরিত্রে অভিনয় করেন, দ্বিতীয় সিজনে তাঁকে "জন ফ্লেমিং" দ্বারা প্রতিস্থাপিত করা হয়।২০০৭ সালে তিনি একটি জেমিনি এওয়ার্ড জিতেন "‘রিজেনেসিস"’ তাঁর অতিথি চরিত্রের জন্য। একই বছর তিনি "জেমিনি এওয়ার্ড" এর জন্য মনোনীত হন “"রেন্ট-এ-গোলী"” এর জন্য।
তিনি আবর্তক ভূমিকায় অভিনয় করেছেন টিভি সিরিজ “দা কিঙ্ক ইন মাই হেয়ার” এবং “হার্টল্যান্ড” এ। ২০১০ সালের ডিসেম্বরের ৩ তারিখ, এমেল যোগ দেন “"দা ভেম্পায়ার ডাইরীস"” এ উয়ারউল্ফ “"ব্রাডি"” চরিত্রে দ্বিতীয় সিজনে।
"জরান ভ্যান দের স্লট" ভূমিকায় এমেল “"লাইফটাইমের"” ছবি “জাস্টিস ফর নাতালে হলোওয়ে” তে অভিনয় করেন যেটি ২০১১ সালের মে মাসে দেখানো হয়।
২০১১ সালের ২য় অক্টোবর এমেল "এইচবিও" এর সিরিজ “"হাং"” এর তৃতীয় সিজনে "জেসন" চরিত্রে অভিনয় করেন। তিনি টিভি সিরিজ “"৯০২১০"” এর চতুর্থ সিজনে জিম চরিত্রেও আবির্ভূত হন।
এমেল ২৮ অক্টোবর ২০১১তে ঘোষণা দেন যে তিনি “"জো দেশ্চানল"” এবং “"ম্যক্স গ্রীনফিল্ডের"” সাথে “নিউ গ্রীল” এর ক্রিসমাস এপিসোড সম্পন্ন করেছেন। 
জানুয়ারি ২০১২ তে এমেল “এরো” টিভি সিরিজের প্রধান নামভূমিকায় অভিনয় করেন, যেটি কমিক ক্যারেক্টার “গ্রীন এরো” থেকে নেয়া হয়েছে।
এমেল টিনেজ মিউটান্ট নিঞ্জা টার্টলসঃ আউট অব শাডো তেও সহ-অভিনেতা হিসাবে কাজ করেন, যেটি ২০১৬ সালের জুনে মুক্তি পায়।
২০১৬ সালে "টিনেজ মিউটান্ট নিঞ্জা টার্টলসঃ আউট অব শাডো" এর জন্য সিনেমাকন এওয়ার্ড পুরুস্কার পান।২০০৭ সালে জেমিনি এওয়ার্ড,২০১৫ সালে বেস্ট এভার টিভি এওয়ার্ড, টিন চয়েজ এওয়ার্ড, স্লামি এওয়ার্ড এবং ২০১৬ সালে এমটিভি ফ্যান্ডম এওয়ার্ড পান। "জেমেনি এওয়ার্ড, টিন চয়েজ এওয়ার্ড" এ কয়েকবার এবং আরও কয়েকটি পুরুস্কারে বেশ কয়েকবার মনোনীত হয়েছেন।
পূরবী বসু
পূরবী বসু (জন্ম ২১ সেপ্টেম্বর, ১৯৪৯) হলেন একজন বাঙালি বিজ্ঞানী ও নারীবাদী গল্পকার, প্রাবন্ধিক, কবি ও ঔপন্যাসিক। তিনি তার রচনায় নারীবাদী ধ্যান-ধারণা ও সাম্প্রদায়িক সম্প্রীতি সম্পর্কে আলোকপাত করেছেন। তার বইয়ের সংখ্যা ৪০ এর উপর। সাহিত্যে অবদানের জন্য তিনি ২০০৫ সালে অনন্যা সাহিত্য পুরস্কার ও ২০১৪ সালে বাংলা একাডেমি পুরস্কার লাভ করেন।
পূরবী ১৯৪৯ সালের ২১ সেপ্টেম্বর তৎকালীন পূর্ব পাকিস্তানের (বর্তমান বাংলাদেশ) মুন্সিগঞ্জ জেলায় এক হিন্দু পরিবারে জন্মগ্রহণ করেন। তার বাবা ছিলেন মুন্সিগঞ্জের একজন নামকরা চিকিৎসক। তিন বোনের মধ্যে তিনি সবার ছোট। চতুর্থ শ্রেণীতে পড়াকালীন তার লেখা একটি গোয়েন্দা গল্প দেয়াল পত্রিকায় ছাপা হয়। ছোটবেলা থেকে বঙ্কিম রচনাবলী, শরৎচন্দ্র রচনাবলী পড়তেন। বাবার উৎসাহে লেখালেখি শুরু করেন। মুন্সিগঞ্জের একটি স্থানীয় দৈনিক পত্রিকায় কচিকাঁচার আসর, সাত ভাই চম্পা, খেলাঘর ইত্যাদি ছোটদের পাতায় লিখতে থাকেন। ধীরে ধীরে বড়দের পাতায় ও বিভিন্ন সাময়িকীতে লেখা শুরু করেন। ১৯৫৯ সালে আহসান হাবীব সম্পাদিত তৎকালীন দৈনিক পাকিস্তানের (বর্তমান দৈনিক বাংলা) সাহিত্য পাতায় তার গল্প ছাপা হয়।
পূরবী ম্যাট্রিক পাস করেন মানবিক শাখায়। ইন্টারমিডিয়েটে পড়েছেন বিজ্ঞান শাখায়। ঢাকা বিশ্ববিদ্যালয় থেকে ফার্মেসি বিষয়ে স্নাতক ডিগ্রী লাভ করেন। পরে উচ্চশিক্ষার জন্য পাড়ি জমান যুক্তরাষ্ট্রে। সেখানে তিনি মেডিক্যাল কলেজ অভ পেনসিলভ্যানিয়া থেকে প্রাণ-রসায়নে স্নাতকোত্তর ও ইউনিভার্সিটি অভ মিসৌরি থেকে পুষ্টিবিজ্ঞানে পিএইচডি ডিগ্রী লাভ করেন। তারপর পোস্ট ডক্টরাল গবেষণা করেছেন এবং পেয়েছেন গবেষণা বৃত্তি। এছাড়া বেশ কিছু খ্যাতনামা জার্নালে তার লেখা আর্টিকেল ছাপা হয়েছে।
পূরবী বসু ১৯৬৭ সালের ২৪ সেপ্টেম্বর একুশে পদক বিজয়ী সাহিত্যিক জ্যোতিপ্রকাশ দত্তের সাথে বিবাহবন্ধনে আবদ্ধ হন। জ্যোতিপ্রকাশের সাথে তার পরিচয় হয় ঢাকা বিশ্ববিদ্যালয়ের দর্শন বিভাগের অধ্যাপক শহীদ গোবিন্দ চন্দ্র দেবের সেক্রেটারিয়েট রোডের বাসায়। পরিচয় থেকে প্রণয়। জ্যোতিপ্রকাশ উচ্চশিক্ষার জন্য যুক্তরাষ্ট্র যাওয়ার আগে পূরবীকে বিয়ে করেন। বিয়ে হয় পূরবীর গ্রামের বাড়ি মুন্সিগঞ্জে। তাদের এক মেয়ে ও এক ছেলে। মেয়ে জয়ীষা রাগিনী দত্ত ও ছেলে দীপন রাগ দত্ত।
তিনি পেশায় একজন বিজ্ঞানী। তার কর্মজীবন শুরু হয় যুক্তরাষ্ট্রের নিউইয়র্কের মেমেরিয়াল স্লোন কেটারিং ক্যান্সার সেন্টারে গবেষণা কর্মকর্তা হিসেবে। পরে অধ্যপনা করেছেন নিউইয়র্কের কর্নেল ইউনিভার্সিটিতে। দীর্ঘদিন বিদেশে থাকার পর দেশে এসে যোগ দেন বেক্সিমকো ফার্মাসিউটিক্যালে। তারপর বাংলাদেশের সর্ববৃহৎ এনজিও ব্র্যাকের স্বাস্থ্য বিভাগের পরিচালক পদে দায়িত্ব পালন করেন।
ছোটবেলা থেকে লেখালেখি শুরু করলেও তার প্রথম বই "পূরবী বসুর গল্প" ১৯৮৯ সালে প্রকাশিত হয় সমবায় প্রকাশনী থেকে। তার গল্প ও প্রবন্ধে লিখেছেন সমাজের অবহেলিত ও নিপীড়িত মানুষের কথা এবং ধর্মীয় সংখ্যালঘু ও দরিদ্র জনগণের বিবরণ। ২০১৩ সালে তার প্রবন্ধ "প্রাচ্য পুরাণ ও প্রাচ্যে পুরাতন নারী" প্রকাশিত হয়। এই বইতে রয়েছে ১৩টি প্রবন্ধ। প্রবন্ধগুলোতে রয়েছে ১৮টি পুরাণ ও উপপুরাণসহ প্রাচ্যের রূপকথা ও উপকথার নারী চরিত্রের বর্ণনা ও তাদের ঘটনাবলী। বেঙ্গল পাবলিকেশন্স থেকে প্রকাশিত হয় তার রচিত "আমার এ দেহখানি"। বইটি লিখেছেন পুরুষ ও পুরুষতন্ত্র, মাতৃত্ব ও নারী পুরুষের সৃষ্টির রহস্য নিয়ে। তার প্রথম উপন্যাস "অবিনাশী যাত্রা" ২০১৪ সালে প্রকাশিত হয় অন্য প্রকাশ থেকে। এই উপন্যাসে তিনি একজন নারীর প্রবাসে একাকী বেঁচে থাকার সংগ্রাম তুলে ধরেছেন।
গল্পগ্রন্থ
প্রবন্ধ
কবিতা
উপন্যাস
শিশুসাহিত্য
অভিধান
পাহাড়ি কাশ
পাহাড়ি কাশ হল বহুবর্ষজীবি পাহাড়ি উদ্ভিদ। এটি ঘাস পরিবারের সদস্য। এর বৈজ্ঞানিক নাম "saccharum arundinaceum"। ইংরেজি নাম "Pin-reed grass"। পরিবার Poaceae।
বাংলাদেশ, ভারত, নেপাল ও মিয়ানমার এর আবাসভূমি।
পাহাড়ি কাশ মূলত লম্বা কান্ডের ঘাস। উচ্চতা ১০-১৫ ফুট। পাতার রং ধূসর-সবুজ এবং পাতার মাঝখানে সাদা বর্ণের মধ্যশিরা থাকে। এরা গুচ্ছাকারে বা ঝাড় আকারে বেড়ে ওঠে। ঝাড় কোনো বাধা না পেলে চারদিকে বিস্তৃত হয়। পাহাড়ের যেখানে পানি জমে থাকে না সেখানকার শিলা, পাথর ও বালুযুক্ত মাটিতে ভালো জন্মে। তাই পাহাড়ের ঢালে, টিলায় এদের বেশি জন্মাতে দেখা যায়। তবে পাহাড়ি নদীর কাছে এলিয়ে পড়া উপত্যকায় মাঝে মাঝে দেখা মেলে। সমতল এলাকায় এদের উপস্থিতি বিরল।
ইংরেজি অক্টোবর মাসের শুরুতে পাহাড়ি কাশের কাণ্ডের মাঝখান থেকে মঞ্জরি বের হয় এবং তাতে ফুল ধরে। ফুলের মঞ্জরি বেড়ে গিয়ে পাতা থেকে ২-৩ মিটার ওপরে চলে আসে। পাহাড়ি কাশফুলের রং নদীর চরে ফোটা কাশের থেকে আলাদা। পাহাড়ে যখন কাশফুল ফোটে, তখন এই বুনোফুলের চেহারা অনেকটা সবুজাভ মনে হয়। পরবর্তিতে এটি গোলাপি-রুপালি রং ধারণ করে এবং পরিণত বয়সে এর রং কিছুটা ফ্যাকাশে সাদা হয়ে যায়।
বীজের মাধ্যমে এদের বংশবিস্তার ঘটে। বাতাসের মাধ্যমে এ ঘাসের বীজ চারদিকে ছড়িয়ে পড়ে এবং বীজ থেকে নতুন চারা গজায়। তবে অত্যধিক আহরণের ফলে বর্তমানে পাহাড়ি কাশের পরিমাণ কমে যাচ্ছে।
কাশফুলের এ প্রজাতিটি পাহাড়ি জনগোষ্ঠীর কাছে অনেক জনপ্রিয়। তারা এটি দিয়ে ঝাড়ু, ঘরের বেড়া, চাল ও ঝুড়ি তৈরি করে। পাহাড়ে ভূমিক্ষয় রোধে এটির অনেক গুরুত্বপূর্ণ ভূমিকা রয়েছে।
ঘাস জাতীয় এই উদ্ভিদটি বাংলাদেশের পার্বত্য চট্টগ্রাম, কক্সবাজার ও চট্টগ্রাম এলাকার পাহাড়ে বেশি দেখা যায়।
ফাল্গুনী মুখোপাধ্যায়
ফাল্গুনী মুখোপাধ্যায় (৭ মার্চ, ১৯০৪ - ২৫ এপ্রিল, ১৯৭৫) ছিলেন একজন খ্যাতনামা বাঙালি লেখক, ঔপন্যাসিক ও সম্পাদক। এটি তার ছদ্মনাম। তার আসল নাম তারাপদ। তার বিখ্যাত উপন্যাস চিতা বহ্নিমান ও শাপমোচন। এই দুটি উপন্যাস তার পাঠক সৃষ্টিতে বড় ভূমিকা রেখেছে।
ফাল্গুনী মুখোপাধ্যায় ১৯০৪ সালের ৭ মার্চ ভারতের পশ্চিমবঙ্গের খয়রাশোলের নাকড়াকোন্দা গ্রামে জন্মগ্রহণ করেন। তার নামে ২০০৭ সালে এই গ্রামের একটি পাড়ার নামকরণ করা হয় 'ফাল্গুনী পল্লি'।
তিনি ছিলেন বঙ্গলক্ষী মাসিকপত্রের সম্পাদক। সেখান থেকেই তার সাহিত্য জীবন শুরু হয়। তার রচিত অন্যতম এবং বহুপঠিত দুটি উপন্যাস "চিতা বহ্নিমান" ও "শাপমোচন"। ১৯৫৫ সালে শাপমোচন উপন্যাস অবলম্বনে কোলকাতার পরিচালক সুধীর মুখার্জি উত্তম কুমার-সুচিত্রা সেন জুটিকে নিয়ে একই নামে একটি চলচ্চিত্র নির্মাণ করেন। এছাড়া ২০০৯ সালে দুর্গা পূজা উপলক্ষ্যে বাংলাদেশী নাট্য নির্মাতা এসএম দুলাল একই নামে একটি টেলিফিল্ম নির্মাণ করেন। আহসান হাবীব নাসিম ও মেহবুবা মাহনুর চাঁদনী অভিনীত টেলিফিল্মটি এনটিভিতে প্রচারিত হয়। তার অন্যান্য উপন্যাসগুলোর মধ্যে "আকাশ বনানী জাগে", "আশার ছলনে ভুলি", "বহ্নিকন্যা", "ভাগীরথী বহে ধীরে", "মন ও ময়ূরী", "জলে জাগে ঢেউ", "মীরার বধূয়া", "স্বাক্ষর", "চরণ দিলাম রাঙায়ে" উল্লেখযোগ্য। এছাড়া প্রকাশিত হয় তার রচিত দুটি কাব্যগ্রন্থ "হিঙ্গুল নদীর কূলে" ও "কাশবনের কন্যা"।
উপন্যাস
কাব্যগ্রন্থ
চার্লস টার্নার
চার্লস টমাস বায়াস টার্নার (; জন্ম: ১৬ নভেম্বর, ১৮৬২ - মৃত্যু: ১ জানুয়ারি, ১৯৪৪) নিউ সাউথ ওয়েলসের বাথার্স্ট এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে মূলতঃ বোলারের দায়িত্ব পালন করতেন চার্লি কিংবা টেরর ডাকনামে পরিচিত চার্লস টার্নার। তাঁকে অস্ট্রেলিয়ার ক্রিকেটের ইতিহাসে অন্যতম সেরা বোলাররূপে গণ্য করা হয়ে থাকে।
শুরুরদিকে প্রথম-শ্রেণীর ক্রিকেটে বেশ অসফল ছিলেন। কিন্তু ১৮৮৬-৮৭ মৌসুমে ব্যাংকার হিসেবে বাথার্স্ট থেকে সিডনিতে স্থানান্তরিত হলে তাঁর খেলার গতিধারায় আমূল পরিবর্তন আসে। মাত্র ৭ খেলায় ৭.৬৮ গড়ে ৭০টি প্রথম-শ্রেণীর উইকেট পান। ভিক্টোরিয়ার বিপক্ষে ১৮৪ রানে আট উইকেট পেলেও আলফ্রেড শয়ের নেতৃত্বাধীন দলের বিপক্ষে সুন্দর ক্রীড়াশৈলী উপস্থাপনার মাধ্যমে নিজেকে ইংরেজ ক্রিকেটে সম্প্রদায়ের সাথে পরিচিতি ঘটান।
অভিষেক টেস্টের প্রথম ইনিংসে ৬/১৫ ও দ্বিতীয় ইনিংসসহ তাঁর বোলিং পরিসংখ্যান ছিল ৯/৯৩। অনুপযোগী পীচে সবিশেষ দক্ষতার কারণে তিনি ‘টেরর টার্নার’ ডাকনামে পরিচিতি পান। একমাত্র বোলার হিসেবে প্রথম ছয় টেস্টেই ৫০ উইকেট সংগ্রহ করেন। প্রথম অস্ট্রেলীয় বোলার হিসেবে টেস্টে ১০০ উইকেট পান। ১৮৮৭-৮৮ মৌসুমে সফরকারী ইংল্যান্ডের বিপক্ষে অনুষ্ঠিত টেস্টে ১২/৮৭ পান। সিডনি ক্রিকেট গ্রাউন্ডে তাঁর এ বোলিং পরিসংখ্যান অদ্যাবধি সেরার মর্যাদা পাচ্ছে। শত উইকেট দখলের পর ৪ ফেব্রুয়ারি, ১৮৯৫ তারিখে সর্বশেষ টেস্টে অংশ নেন।
ক্রিকেট থেকে অবসরগ্রহণের পর বিংশ শতকের শুরুতে অস্ট্রেলিয়ার ক্রিকেটে প্রশাসকের দায়িত্বে পালন করেন। তাঁর আমলে শুষ্ক মৌসুমে খেলার ব্যবস্থা করা হয় ও পীচের উন্নয়ন ঘটানো হয়।
তাঁদের পরিবার ইংল্যান্ডের লিডস থেকে মুক্ত অভিবাসনের অংশ হিসেবে বাথার্স্টে চলে আসেন। সেখানে তাঁনা বেশকিছু হোটেল পরিচালনার করেন। তন্মধ্যে রয়্যাল হোটেল অদ্যাবধি টিকে রয়েছে।
১৮৮৮ ইংরেজ মৌসুমে ১১.২৭ গড়ে ২৮৩ উইকেট পান। ১৮৮২ সালে টেড পিটের গড়া রেকর্ডের চেয়ে তাঁর এ সংখ্যাটি ৬৯টি বেশি ছিল। কেবলমাত্র ১৮৯৫ সালে টম রিচার্ডসন এবং ১৯২৮ ও ১৯৩৩ সালে টিচ ফ্রিম্যান তাঁর তুলনায় ভালো করেছিলেন। ১৮৮৮ সালে সবগুলো খেলায় অংশ নিয়ে ৩১৪ উইকেট পেয়েছিলেন।
১৮৮৭-৮৮ অস্ট্রেলীয় মৌসুমে বারো খেলায় ১০৮ উইকেট পেয়েছিলেন যা অস্ট্রেলিয়ার যে কোন বোলারের জন্য রেকর্ডবিশেষ। ১৮৮৮ সালে হ্যাস্টিংসে ইংরেজ একাদশের বিপক্ষে ৫০ রান খরচায় ১৭ উইকেট তুলে নেন। তন্মধ্যে ১৪জন বোল্ড, ২জন এলবিডব্লিউ ও একজন স্ট্যাম্পিংয়ের শিকার হয়েছিলেন।
১৫ ফেব্রুয়ারি, ২০০৭ তারিখে এনএসডব্লিউ ক্রিকেট দলের সার্ধ্বশত বার্ষিকী উপলক্ষে সর্বকালের দ্বাদশ খেলোয়াড়ের একজনরূপে মনোনীত হন।
গে অ্যান্থেম
একটি গে অ্যান্থেম (ইংরেজি: Gay anthem) হল এমন একটি জনপ্রিয় গান যেটি সমকামী সমাজে (বিশেষত সমকামী পুরুষদের মধ্যে) বিশেষ জনপ্রিয় অথবা যে গানটিকে সমকামী সমাজের সঙ্গে চিহ্নিত করা হয়। যদিও এই ধরনের কিছু কিছু গান এলজিবিটি সমাজের অবশিষ্ট সংশের অ্যান্থেমেও পরিণত হয়েছে। পিঙ্কের "রেইজ ইয়োর গ্লাস" প্রভৃতি বহু টপ-চার্টিং জনপ্রিয় গান "পুরুষ-সমকামী অধিকারের জন্য দ্ব্যর্থতাহীন সমর্থনের আশ্রয়স্থল" হিসেবে চিহ্নিত হয়েছে। "গে অ্যান্থেম" নামে চিহ্নিত সব গান সে উদ্দেশ্যে রচিত হয়নি। তবে পুরুষ-সমকামী সমাজে সেই সব গান বিশেষ জনপ্রিয়তা অর্জন করলে, সেই গানগুলি জনপ্রিয় সংগীতের একটি উপবর্গের অন্তর্ভুক্ত হয়।
গে অ্যান্থেমের কথাগুলির সাধারণ বৈশিষ্ট্যগুলি হল দৃঢ়তা, মানসিক শক্তি, সমর্থন, গৌরব ও ঐক্য। ২০০২ সালে প্রকাশিত "ক্যুয়ার" বইয়ের সম্পাদকেরা দশটি উপাদানকে চিহ্নিত করেছিলেন। তাঁদের দাবি অনুসারে, এই দশটি উপাদানই হল অনেক গে অ্যান্থেমের বিষয়বস্তু: "উচ্চকণ্ঠ ডিভা; প্রেমের বাধা জয়ের বিষয়; “তুমি একা নও;” নিজের চিন্তাভাবনা (দলের প্রতি) ছুঁড়ে দেওয়া; কষ্ট করে বিজিত আত্মসম্মান; নির্লজ্জ যৌনতা; সমর্থন অনুসন্ধান; বিশ্ব-দুঃখে আলো দেখানোর গান; প্রেমের দ্বারা সব কিছু জয়ের বিষয়; এবং তুমি কী তার জন্য কোনও ক্ষমাপ্রার্থনা না করা।"
সংগীত পত্রিকা "পপুলার মিউজিক" অনুসারে, যে গানটি গে অ্যান্থেম হিসেবে সর্বাধিক পরিচিত, সেটি হল গ্লোরিয়া গেনোরের "আই উইল সারভাইভ"। এই গানটিকে "স্টোনওয়াল-উত্তর ও এইডস যুগের পুরুষ সমকামী সংস্কৃতির একটি ধ্রুপদি প্রতীক এবং সম্ভবত ডিস্কোর শ্রেষ্ঠ অ্যান্থেম" মনে করা হয়। যুক্তরাজ্যের এলজিবিটি অধিকার দাতব্য সংস্থা স্টোনওয়াল ক্রিস্টিনা অ্যাগুইলেরার "বিউটিফুল" গানটিকে এলজিবিটি সমাজের ক্ষেত্রে ২০০০-এর দশকের সবচেয়ে শক্তিশালী গান হিসেবে উল্লেখ করে। এলটন জন অনুমান করেছিলেন যে, এই গানটি শ্রেষ্ঠ গে অ্যান্থেম হিসেবে "আই উইল সারভাইভ" গানটিকে স্থানচ্যুত করতে পারে। ডায়ানা রসের "আই’ম কামিং আউট", এবিবিএ-এর "ড্যান্সিং কুইন", লেডি গাগার "বর্ন দিস ওয়ে" ও ভিলেজ পিপলের "ওয়াই.এম.সি.এ গানগুলিকেও গে অ্যান্থেম মনে করা হয়। যদিও এই গানগুলি রচয়িতারা সেই উদ্দেশ্যে রচনা করেননি।
রবার্ট ডাউনি জুনিয়র অভিনীত চলচ্চিত্রের তালিকা
রবার্ট ডাউনি জুনিয়র মার্কিন চলচ্চিত্র অভিনেতা এবং চলচ্চিত্র প্রযোজক। তিনি অনেক চলচ্চিত্র ও টেলিভিশনে শিশুশিল্পী হিসেবে অভিনয় জীবন শুরু করেন। ডাউনি জুনিয়র হলিউডে তার বিশ্বব্যাপী অত্যন্ত জনপ্রিয় "আয়রন ম্যান" চলচ্চিত্রের টনি স্টার্ক চরিত্রে অভিনয় করে বেশ খ্যাতি অর্জন করেন, যা তাকে পৌঁছে দিয়েছে সাফল্যের শীর্ষে। ১৯৮০-এর দশকে, তিনি "ব্র্যাট প্যাক" এর একজন সদস্য হিসেবে বিবেচিত হয়েছিলেন। ১৯৭০ সালে পিতা রবার্ট ডাউনি সিনিয়র কৃতক পরিচালনা "পাউন্ড" চলচ্চিত্রে মাত্র পাঁচ বছর বয়সের একটি শিশু চরিত্রে অভিনয়ের মধ্য দিয়ে চলচ্চিত্র জগতে ডাউনির আবির্ভাব হয়। তবে তরুণ বয়সেই চলচ্চিত্রের সাথে ডাউনির সম্পৃক্ততা ঘটে দু:খ কল্পবিজ্ঞান কমেডিধর্মী "উইয়ার্ড সায়েন্স" (১৯৮৫) এবং "লেস দ্যান জিরো" (১৯৮৭) নাট্য চলচ্চিত্রে। তিনি ১৯৯২ সালে পেশাদার চলচ্চিত্র অভিনেতা হিসেবে "চ্যাপলিন" চলচ্চত্রের মাধ্যমে অভিনয় শুরু করেন। তিনি এই চলচ্চিত্রে চার্লি চ্যাপলিন এর ভুমিকায় অসাধারন অভিনয় করে শ্রেষ্ঠ অভিনেতার ৬৫তম একাডেমি পুরস্কার (অস্কার) মনোনীত হন এবং তাঁর অগ্রণী ভূমিকার জন্য শ্রেষ্ঠ অভিনেতার বাফটা পুরস্কার লাভ করেন।
১৯৯৩ সালে, তিনি "হার্ট এবং সোউলস"—চলচ্চিত্রের সাথে "আলফ্রি উডআরড" সঙ্গে "কায়রা সেজউইক" এবং "সর্ট কাটস"—চলচ্চিত্রের সাথে "ম্যাথু মোডনি" সঙ্গে "জুলিয়ান মুর", একটি তথ্যচিত্রে তিনি ১৯৯২ সালে রাষ্ট্রপতি শীর্ষক প্রচারণা "দ্যা লাস্ট পার্ট (১৯৯৩)" সম্পর্কে লিখেছেন। তিনি ১৯৯৪ সালে অভিনয় করেন, "ওনলি ইউ"—চলচ্চিত্রের সাথে "মারিসা টোমেই" এবং "ন্যাচারাল ব্রন কিলারস"—চলচ্চিত্রের সাথে "উডি হ্যারেলসন"। তিনি পরবর্তীকালে "হাজির রেস্টরেশন (১৯৯৫)", "রিচার্ড ৩ (১৯৯৫)", "টু গার্লস এন্ড এ গাই (১৯৯৮)", যেমন মার্কিন যুক্তরাষ্ট্রেস্পেশাল এজেন্ট "জন রয়েস" এর ভিতরে "ইউ.এস. মারসালস (১৯৯৮)", এবং "ব্ল্যাক এন্ড হোয়াইট (১৯৯৯)"।
ডাউনি "জোডিয়াক" (২০০৭) এবং বিদ্রুপাত্মক অ্যাকশন-কমেডিধর্মী "ট্রপিক থান্ডার" (২০০৮) চলচ্চিত্রে অভিনয় করলেন এবং পরের চলচ্চিত্রের জন্য তিনি 'শ্রেষ্ঠ পার্শ্ব অভিনেতা' হিসেবে একাডেমি পুরস্কার মনোনীত হয়েছিলেন। তার অভিনয়কৃত "দ্য অ্যাভেঞ্জার্স", "", "আয়রন ম্যান ৩" এবং ""— এদের প্রত্যেকটি $১ বিলিয়ন এর বেশি মার্কিন ডলার আয় করেছে। ডাউনি জুনিয়র এছাড়াও গাই রিচি কৃতক পরিচালনায় কিংবদন্তি গোয়েন্দা "শার্লক হোমস" (২০০৯) এবং "" (২০১১) চলচ্চিত্রে মুখ্য চরিত্রের ভূমিকায় অভিনয় করেছেন।  তিনি শার্লক হোমস চলচ্চিত্রে তার ভূমিকার জন্য শ্রেষ্ঠ অভিনেতার গোল্ডেন গ্লোব পুরস্কার পেয়েছেন।
দারোরা ইউনিয়ন
দারোরা ইউনিয়ন চট্টগ্রাম বিভাগের কুমিল্লা জেলার অন্তর্গত মুরাদনগর উপজেলার একটি ইউনিয়ন। ইউনিয়নটির আয়তন ১২ বর্গ কিলোমিটার। এটি ১৭নং দারোরা ইউনিয়ন নামে পরিচিত।
দারোরা ইউনিয়ন মোট ১৪টি গ্রাম নিয়ে ৯টি ওয়ার্ড দ্বারা গঠিত। গ্রামসমূহ হচ্ছে দারোরা, উত্তর পদুয়া, দিঘিরপাড়, কেমতলি, দ:পুস্কুনিরপাড়, পালাসুতা, নোয়াকান্দি, হাটেরপাড়, কাজিয়াতল উত্তর, পুকুরপাড়, রতননগর, পুটিয়াজুরি, কাজিয়াতল দক্ষিণ, শব্দল কান্দা।
মধুশ্রী
মধুশ্রী (জন্ম নাম সুজাতা ভট্টাচার্য) একজন ভারতীয় গায়িকা, যিনি হিন্দি, তামিল, তেলেগু ইত্যাদি চলচ্চিত্র প্লেব্যাক গায়িকা হিসাবে গান গেয়ে থাকেন। মধুশ্রীর কন্ঠ প্রায়ই এ. আর. রহমানের কম্পোজিশনকৃত গানে শোনা যায়, তিনি একটি সংগীত পরিবার থেকে উঠে এসেছেন এবং ক্লাসিক্যাল ও ওয়েস্টার্ন ধারার সংগীতে তালিম নিয়েছেন। তার বাবার ইচ্ছে ছিল যে তিনি একজন ক্লাসিক্যাল সংগীতের শিল্পী হবেন। মধুশ্রী রবীন্দ্র ভারতী বিশ্ববিদ্যালয়ে পড়াশোনা করেন এবং সেখান থেকে তার স্নাতকোত্তর ডিগ্রী লাভ করেন। কিন্তু, তিনি সবসময়ই ইচ্ছা প্রকাশ করেছেন একজন প্লে ব্যাক সিঙ্গার হিসাবে প্রতিষ্ঠা পাওয়ার।
মধুশ্রী ভারতের কলকাতার একটি বাঙ্গালী পরিবারে ১৯৬৯ সালের ২রা নভেম্বর জন্মগ্রহণ করেন। তার পারিবারিক নাম ছিল সুজাতা ভট্টাচার্য। তার বাবা অমরেন্দ্রনাথ এবং মা প্রভাতী ভট্টাচার্য, যারা ছিলেন তার প্রথম শিক্ষক। তিনি সংগীতাচার্য আমিয়া রঞ্জন বন্দোপাধ্যায়ের নিকট হতে ক্লাসিকাল সংগীতের তালিম গ্রহণ করেন। আমিয়া রঞ্জন বন্দোপাধ্যায় বিষ্ণুপুর ঘরানার একজন প্রখ্যাত সঙ্গীতঙ্গ ছিলেন। এছাড়া তিনি Thumri|ঠুমরি এবং Khayal|খেয়ালেও অত্যন্ত পারদর্শী ছিলেন। পরবর্তীতে মধুশ্রী Indian Council for Cultural Relations|ইন্ডিয়ান কাউন্সিল ফর কালচারাল রিলেশন এ যোগ দেন এবং সেখান হতে তাকে সুরিনাম এ ক্লাসিক্যাল সঙ্গীতের উপর শিক্ষা প্রদানের জন্য নিযুক্ত করা হয়।
জাভেদ আক্তারের সুপারিশক্রমে, মধুশ্রী রাজেশ রোশান এর মোকশা ছবির গানে প্রথম প্লে ব্যাক করেন। এর পরবর্তীতে তিনি যুবা, কাল হো নাহো, হাম হে ইসপাল ইহা, কুচ না কাহো, তু বিন বাতা য়ে, ইন লামহো কে দামান মে ইত্যাদি ছবিতে প্লেব্যাক শিল্পী হিসাবে কাজ করেন।
তিনি এ আর রহমান এর তেহজিব এ তিনটি গান করেছেন। তার সেরা গান এর ব্যাপারে সঙ্গীত বোদ্ধাদের মধ্যে মতভেদ রয়েছে। কিন্তু, যে গানটির জন্য তিনি সর্বাধিক পরিচিত, তা হচ্ছে যুবা (২০০৪) ছবিতে গাওয়া একটি গান “কাভি নিম নিম”। যোধা আকবর ছবিতে তিনি এ আর রহমানের সঙ্গীত পরিচালনায় গেয়েছেন “ইন লামহো কে দামান মে” গানটি। মধুশ্রী সবসময়ের ছবির ভার্সাটাইল প্লে ব্যাক সিঙ্গার হিসাবে ২০তম লায়নস গোল্ড অ্যাওয়ার্ড জেতেন। অ্যাওয়ার্ড অনুষ্ঠানটি মুম্বাই এর ভাইদাস হল এ অনুষ্ঠিত হয়।
২০০০ সালে মধুশ্রী অভিজিৎ ভট্টাচার্যের সংগীত পরিচালনায় বাংলা ছবি হারজিৎ এর দুটি গানে প্লে ব্যাক করেন। গানগুলির মধ্য একটি হচ্ছে শিল্পী অভিজিৎ এর সঙ্গে “ব্যথার ঝড়ে প্রাণের প্রদীপ” এবং অপরটি তার একক কন্ঠে “তোমাকে সাজানো যাবে না”।এটি রিলিজ হয় ০৮-০৮-০৮ তারিখে। রিলিজ হয়েছে: রয়ান্ত মিউজিক এন্ড বিগ মিউজিক এর মাধ্যমে। মিউজিক: রবি বাদল
আমবাগ নজর দীঘি নাদের আলী উচ্চ বিদ্যালয়
"'আমবাগ নজর দিঘী নাদের আলী উচ্চ বিদ্যালয়" গাজীপুর জেলার কোনাবাড়িতে অবস্থিত একটি শিক্ষা প্রতিষ্ঠান। বিদ্যালয়টি ২০১৬ সালের ১০ ডিসেম্বর প্রতিষ্ঠিত হয়।
আমবাগ নজর দিঘী নাদের আলী উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের উদ্যাগে ২০১৫ সালে প্রতিষ্ঠা লাভ করে।উক্ত আমবাগে কোন সরকারী বিদ্যালয় না থাকায় শিক্ষার্থীদের অনেক কষ্ট হত
বিদ্যালয়টি গাজীপুর জেলার কোনাবাড়ী এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি 20 টি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ।পাশেই রয়েছে একটি পুকুর।
বিদ্যালয়টিতে মোট শিক্ষক আছেন ২০ জন এবং মোট ছাত্রছাত্রী আছে প্রায় ৫০০ জন।
এলাকার একজন লোকের নাম ছিল নজর আলী।আর স্কুল প্রাঙ্গনে ছিল একটি ইট খোলা।নাম ছিল নজর দিঘী ব্রিকস।আর আমবাগ এলাকার সাবেক চেয়ারম্যান "আলহ্বাজ নাদের আলীর" নামানুসারে স্কুলের নামকরণ করা হয়।
ছেঁচকি
ছেঁচকি বা নিরামিষ সবজি বাংলাদেশ এবং ভারতের পশ্চিমবঙ্গের রন্ধনশৈলীর অন্তর্গত একপ্রকার ব্যাঞ্জন। বলা হয় যে গরম তেলে সব্জি ছাড়লে যে শব্দ হয় তার থেকেই পদটির নামকরণ হয় ছেঁচকি। যে কোন সব্জি ও আলু ডুমো ডুমো করে কেটে অল্প তেলে কাঁচা লঙ্কা ও পাঁচফোড়ন দিয়ে নেড়ে নেওয়া হয়। ভোজনের সময় এটি ভাজির পরে খাওয়া হয়। এটি সাধারণতঃ ডাল ভাত, ঘি ভাত ও খিচুড়ির সাথে খেতে ভালো লাগে। কোনো ছেঁচকি লুচির সাথেও খেতে ভালো লাগে। ছেঁচকি জলখাবারে লুচি, রুটি বা পরোটার সাথেও খাওয়া হয়। এটি একটি উচ্চ শর্করাযুক্ত খাদ্য।
ছেঁচকির প্রধান উপাদান সবজি। সাধারণতঃ সবজি পাকা হয়ে গেলে বা বুড়িয়ে গেলে তা নষ্ট না করে ছেঁচকিতে ব্যবহার করা হয়। ছেঁচকিতে কচি টাটকা সবজিও ব্যবহার করা যায়। কিন্তু কচি সবজি সাধারণতঃ অন্যান্য পদেই ব্যবহার হয় বেশী, ছেঁচকিতে সচরাচর ব্যবহার হয় না। ছেঁচকিতে মশলা হিসেবে ব্যবহার করা হয় সর্ষে ও কাঁচা লঙ্কা। কোনো কোনো ক্ষেত্রে গোলমরিচ, রাঁধূনি, আদা ও পেঁয়াজও ব্যবহার করা হয়। ছেঁচকির সবজি ও আলু প্রথমে কেটে সেদ্ধ করে নেওয়া হয়। তারপর কড়াইতে অল্প তেল গরম করে তাতে ফোড়ন দিয়ে সেদ্ধ সবজি ও আলু ভেজে নেওয়া হয়। ভাজা ভাজা হয়ে গেলে তাতে সর্ষে বাঁটা দিয়ে নামিয়ে নেওয়া হয়। মোচা প্রভৃতি কষযুক্ত সবজির ছেঁচকি কড়াইয়ের থেকে হাঁড়িতে ভালো রান্না হয়।
ভাজির সঙ্গে ছেঁচকির তারতম্য লক্ষ্য করা যায়। ভাজিতে কয়েক ক্ষেত্রে লঙ্কা বা মেথি ইত্যাদি ফোড়ন দেওয়া হয়ে থাকে, কিন্তু ছেঁচকিতে সব সময়েই লঙ্কা, মেথি বা লঙ্কা, কালোজিরের ফোড়ন দেওয়া হয়ে থাকে। ভাজিতে কচি আনাজ ব্যবহার করা হয় কিন্তু ছেঁচকি রান্নাতে পাকা অর্থাৎ বুড়ো আনাজের ব্যবহার হয় । ভাজিতে সবজি গুলো বড় বড় আকারে কাটা হয় এবং রান্না করার পর এই আকারেই রাখা হয় ।
চাঁপাপুর ইউনিয়ন
চাঁপাপুর ইউনিয়ন রাজশাহীর বগুড়া জেলার আদমদিঘী উপজেলায় অবস্থিত একটি প্রশাসনিক অঞ্চল।
বিশাখাপত্তনম বন্দর
বিশাখাপত্তনম বন্দর হলো ভারতের অন্ধ্রপ্রদেশ রাজ্যের বিশাখাপত্তনমে অবস্থিত একটি বৃহত্ত সমুদ্র বন্দর। এই বন্দর দ্বারা অন্ধ্রপ্রদেশ রাজ্যটির বেশির ভাগ সমুদ্র বাণিজ্য হয় এবং বন্দরটি ভারতের প্রধান ১৩ টি বন্দরের মধ্যে একটি। এটি ভারতের "গভীরতম বন্দর"। বন্দরটি বঙ্গোপসাগরের তীরে অন্ধ্রপ্রদেশের উত্তর অংশে অবস্থিত। এটি ভারতের পূর্ব উপকূলের একমাত্র প্রাকৃতিক বা স্বাভাবিক পোতাশ্রয়ের বন্দর। বন্দরটিতে ড্রাই ডক ও জাহাজ মেরামতির ব্যবস্থা রয়েছে। বন্দরটি ভারত এর পূর্ব উপকূলে অবস্থিত এবং চেন্নাই এবং কলকাতা বন্দর-এর মাঝখানে অবস্থিত।
বিশাখাপত্তনম বন্দরটি ব্রিটিশ আমলে -এ ইংরেজ সরকার নির্মাণ করে ১৯৩৩ সালে। এটি ভারতের স্বাধীনতার আগে প্রধান বন্দর গুলির মধ্যে একটি ছিল।
বিশাখাপত্তনম বন্দরের পোতাশ্রয়টি একটি স্বাভাবিক পোতাশ্রয়।এটি মোট তিনটি পোতাশ্রয় বা হারবার নিয়ে গঠিত। হারবার গুলি হল-বাইরের প্রোতাশ্রয়,ভেতরের পোতাশ্রয় ও সৎস হারবার। বাইরের পোতাশ্রয়টির গভীরতা ১৭ মিটার ও ভিতরের পোতাশ্রয়টি ১২.৫ মিটার গভীর।
এই বন্দরের পশ্চাৎমি হল - উত্র অন্ধ্রাপ্রদেশ, দক্ষিণ ওড়িশা ও ছত্তিরিশগড়
গো (প্রোগ্রামিং ভাষা)
গুগল এর তৈরি একটি প্রোগ্রামিং ল্যাঙ্গুয়েজ যেটি ২০০৭ সালে ডেভেলপ করেন । এটি স্ট্যাটিক টাইপ ল্যাঙ্গুয়েজ যার সিনট্যাক্স সি প্রোগ্রামিং এর মত । এটা গ্যরাবেইজ ক্যালেকশান , টাইপ সেফটি , ডাইন্যামিক টাইপিং ক্যাপাবিলিটি , অ্যাডভাঞ্চ বিল্ড ইন প্যাথ , এছাড়া অনেক বড় লাইব্রেরী প্রভাইড করে থাকে । গুগলের তিনজন কর্মকর্তা রবার্ট গ্রিসেমার, রব পাইক এবং কেন থম্পসন একত্রে এই ভাষাটি নির্মাণ করেন এর সোর্স কোড ২০০৯ সালে উন্মুক্ত করে দেওয়া হয় । জাভা এবং সি এর মত প্রতিষ্ঠিত ল্যাংগুয়েজ এর তুলনায় এর সোর্স কোড সহজবোধগম্য এবং দ্রুত কার্যকারী । । এটিকে এমনভাবে বানানো হয় যাতে এই প্রোগ্রামিং ল্যাঙ্গুয়েজটি Linux, OS X, Windows, এছাড়াও BSD এবং Unix এর কিছু ভার্শন এ চলতে পারে । এমনকি ২০১৫ সাল থেকে এটি স্মার্টফোন এও ব্যবহারযোগ্য হয় । বিবিসি , সাউন্ড ক্লাউড , ফেসবুক এর মত বড় বড় ওয়েবসাইটে গুগল গো এর ব্যবহার দেখা যায় ।
ভাষাটি নভেম্বর,2009 সালে ঘোষণা করা হয় । এটি সাধারনত গুগলের বিভিন্ন পন্যে ব্যবহার করা হয় । তাছাড়াও অন্য কোম্পানি দ্বারা এটি ব্যবহার করা হয় ।
গো (প্রোগ্রামিং ভাষা)' একটি ওপেন সোর্স সফটওয়্যার এবং এটি তৈরির সময় সকল প্লাটফরম যেমন লিনাক্স,ম্যাক ওএস,মাইক্রোসফট উইন্ডোজ এর কথা মাথায় রাখা হয় ।
গো তে হ্যালো ওয়ার্লড এর প্রোগ্রামের ধরন নিচের মতন ।
codice_1
গো এর অফিশিয়াল সাইট থেকে ঘুরে আসতে পারেন। উইন্ডোজ লিনাক্স ম্যাক এর জন্য ১.৭ রিলিজ রয়েছে , ওয়েব ও কোড রান করাতে পারবেন । চাইলে আমাদের লোকাল মেশিনেও এই ট্যুর রান করতে পারি । সেক্ষেত্রে আমাদের ইন্টারনেটে কানেক্টেড না থাকলেও চলবে । লোকাল মেশিনে রান করায়, আমাদের কোডও দ্রুত কম্পাইল হবে এবং আমরা দ্রুত রেসপন্স পাবো । অফলাইনে এই ট্যুর রান করার দুটো উপায় আছে -
গো তে ভ্যারিয়েবল গুলো এক্সপ্লিসিটলি ডিফাইন করে দিতে হয় । codice_2 কিওয়ার্ডটি ব্যবহার করে আমরা এক বা একাধিক ভ্যারিয়েবল ডিফাইন করতে পারি । এই কিওয়ার্ডটির পর ভ্যারিয়েবল এর নাম এবং তারপর টাইপ নির্দেশ করতে হয় ।
গুগল মনে করে বর্তমানে প্রচলিত প্রোগ্রামিং ভাষাগুলো তাদের উপযোগিতার সীমা প্রায় পূর্ণ করে এনেছে। সোজা কথা হল, এদের আর নতুন কিছু দেয়ার নেই। বর্তমানে সবচেয়ে জনপ্রিয় ও বিখ্যাত যে ভাষাগুলো প্রচলিত আছে (যেমন সি, সি++, জাভা, সি#) সেগুলো প্রায় একই ধরনের সিনট্যাক্স কাঠামোকে ভিত্তি করে প্রতিষ্ঠিত। এসব প্রোগ্রামিং ভাষাকে আপডেট করা বা এগুলোতে নতুন বৈশিষ্ট্য যোগ করার মানে হল, এদের লাইব্রেরিকেই শক্তিশালী ও বিস্তৃত করা, মূল ল্যাংগুয়েজের কাঠামোতে কিন্তু কোনো মৌলিক পরিবর্তন আনা হচ্ছে না। এ কারণে এ জায়গাটাতে গুরুত্ব দিতে চায় গুগল। কেবল নতুন একটি লাইব্রেরি অ্যাড করাই নয়, তার চাইতেও বেশি কিছু দিতে চায় গুগল। সি থেকে আজ পর্যন্ত কম্পিউটিং-এর ভুবনটি কিন্তু নানাভাবে পরিবর্তিত হয়েছে। গুগল-এর পক্ষ থেকেও তাই বলা হচ্ছে: ‘বর্তমানে কম্পিউটারের শক্তি প্রচন্ডভাবে বেড়ে গেছে, কিন্তু তার সঙ্গে তাল মিলিয়ে সফটঅয়্যার ডেভেলপমেন্ট ততটা শক্তি সঞ্চয় করতে পারছে না।’ প্যারালাল প্রসেসিং বা গারবেজ কালেকশন-এর মত কনসেপ্টকে সমর্থন বা ধারণ করতে গেলে প্রোগ্রামিং ভাষাগুলোর নিজেদের পাল্টে ফেলতে হবে অনেকটাই। এ কারণেই গুগল ‘গো’ প্রোগ্রামিং ভাষাকে ডিজাইন করেছে একেবারে শুরু থেকে, দ্রতগতির কম্পাইলেশনের সুবিধাসহ একটি সমসাময়িক, গারবেজ-কালেক্টেড ভাষা হিসেবে।
রবার্ট ডাউনি জুনিয়র গৃহীত পুরস্কার এবং মনোনয়ন তালিকা
রবার্ট ডাউনি জুনিয়র (; জন্ম: ৪ এপ্রিল, ১৯৬৫) একজন বিখ্যাত মার্কিন অভিনেতা ও চলচ্চিত্র প্রযোজক। তিনি চলচ্চিত্র জগতে প্রায় চার দশকেরও অধিক সময় ধরে কর্মরত রয়েছেন। ডাউনি জুনিয়র তাঁর সুঅভিনয়ের জন্য দীর্ঘ অভিনয় জীবনে পেয়েছেন অসংখ্য সম্মাননা।
১৯৯২ সালে পেশাদার চলচ্চিত্র অভিনেতা হিসেবে "চ্যাপলিন" চলচ্চিত্রের মাধ্যমে অভিনয় জীবন শুরু করেন। এই চলচ্চিত্রে কৌতুকাভিনেতা চার্লি চ্যাপলিনের ভূমিকায় অসাধারণ অভিনয়ের জন্য সেরা অভিনেতা হিসেবে তিনি একাডেমি পুরস্কারে (অস্কার) মনোনীত হন এবং বাফটা পুরস্কার অর্জন করেন। ডাউনি টিভি সিরিজ "এলী ম্যাক্বিলের" জন্য তিনি গোল্ডেন গ্লোব পুরস্কার লাভ করেন।
২০১৬ এশিয়ান পুরুষ হকি চ্যাম্পিয়নস ট্রফি
২০১৬ এশিয়ান পুরুষ হকি চ্যাম্পিয়নস ট্রফি হল এশিয়ান হকি চ্যাম্পিয়নস ট্রফির পুরুষদের প্রতিযোগিতার ৪র্থ আয়োজন, যা ২০ - ৩০ অক্টোবর ২০১৬ সালে মালয়েশিয়ার কুয়ান্টান জেলায় অনুষ্ঠিত হয়। প্রতিযোগিতায় এশিয়ান গেমসের শীর্ষ ৬টি দল রাউন্ড রবিন পদ্ধতিতে প্রতিদ্বন্দ্বিতা করে। চুড়ান্ত বিজয়ী নির্ধারণের জন্য প্লে অফ পদ্ধতিতে খেলা হয়। ২০১৬ এশিয়ান হকি চ্যাম্পিয়নস ট্রফির অফিসিয়াল স্পন্সর হল কিউনেট।
২০১৪ এশিয়ান গেমসের শীর্ষে থাকা ছয়টি দল প্রতিযোগিতায় অংশগ্রহণ করে।
জাফর আনসারী
জাফর শাহান আনসারী (; born 10 December 1991) একজন ইংরেজ ক্রিকেটার যিনি সারে কাউন্টি ক্রিকেট ক্লাবের হয়ে খেলে থাকেন। একজন স্পিন-বোলিং অলরাউন্ডার হিসেবে তিনি বাম-হাতি স্পিন বল এবং বা-হাতি ব্যাটিং করে থাকেন।
আনসারি ২০১০ সালের সেপ্টেম্বরে সারে ক্রিকেট ক্লাবের হয়ে সাসেক্স এর বিরুদ্ধে খেলার মাধ্যমে লিস্ট এ ক্রিকেটে আত্মপ্রকাশ করেন। এরপর ২০১১ সালের এপ্রিলে ক্যামব্রিজ এমসিসিইউ এর হয়ে ইসেক্সের বিরুদ্ধে প্রথম-শ্রেণীর ক্রিকেট-এ ক্রিকেটে আত্মপ্রকাশ করেন।
আনসারী ২০১৫ সালের ৮ মে তারিখে ২০১৫ ইংল্যান্ড ক্রিকেট দলের আয়ারল্যান্ড সফরকার সময়ে ইংল্যান্ডের হয়ে একদিনের আন্তর্জাতিক ক্রিকেটে আত্মপ্রকাশ করেন।
কোদানদেরা মদপ্পা কারিয়াপ্পা
ফিল্ড মার্শাল কোদানদেরা মদপ্পা কারিয়াপ্পা (ইংরেজিতে K. M. Cariappa বা Kodandera "Kipper" Madappa Cariappa) (জন্মঃ ২৮ই জানুয়ারী, ১৮৯৯; মৃত্যুঃ ১৫ই মে, ১৯৯৩) হলেন ভারতীয় সেনাবাহিনীর প্রথম ভারতীয় হিসেবে সেনাপতি প্রধান (কমান্ডার-ইন-চীফ)। ১৯৪৭ সালের ভারত-পাকিস্তান যুদ্ধের সময় তিনি পশ্চিমা ভারতীয় সেনাবাহিনীদেরকে নেতৃত্ব দেন। ভারতীয় আর্মি অফিসার ফিল্ড মার্শালের সর্বোচ্চ ফাইভ স্টার র‍্যাংক খেতাব এই পর্যন্ত মাত্র দুইজন পেয়েছেন, তিনি হলেন তাদের মধ্য একজন। অন্যজন্য হলেন ফিল্ড মার্শাল শ্যাম মানেকশ’। তার ক্যারিয়ার চুড়ান্ত অবস্থায় এসে, তিনি ১৯৪৯ সালে ভারতীয় সেনাবাহিনীর কমান্ডার-ইন-চীফ হয়েছিলেন।
জাইগোট
ভ্রূন () একটি আদি কোষ যা দুইটি গ্যামেট এর মিলনের ফলে সৃষ্টি হয়। যৌন জনন -এ অংশগ্রহণকারী প্রাণীতে শুক্রাণুর ডিম্বাণুর নিউক্লিয়াসের মিলনের ফলে যে জাইগোট সৃষ্টি হয় তা ক্রমাগত বিভক্ত হয়ে পরিস্ফুটনের মাধ্যমে ভ্রুন সৃষ্টি করে।
মাতৃ জরায়ুর প্রাচীরের রক্ত থেকেই ভ্রুন অমরার মাধ্যমে প্রয়োজনীয় পুষ্টি উপাদান লাভ করে। শক্তির জন্য ভ্রুন প্রধানত গ্লুকোজকে ব্যবহার করে।ভ্রুনের দেহে উচ্চহারে ফ্যাট এবং প্রোটিন সঞ্চিত হয়। গ্লুকোজ থেকেই অধিকাংশ চর্বি সংশ্লেষিত হয়। মাতৃৃদেহ থেকে ভ্রুন অল্পমাত্রায চর্বি পরিশোষন করে। পুষ্টি সম্পর্কিত সাধারন বিপাকীয় ঘটনাবলির পাশাপাশি ভ্রুনের দেহে ক্যালসিয়াম, ফসফেট, লৌহ এবং ভিটামিন সংশ্লিষ্ট বিপাকে কিছু গুরুত্বপূর্ণ ঘটনা ঘটে।